inside sales customer service reps needed Classifieds in Los Angeles - inside sales customer service reps needed Classifieds
AcampoActonAdelantoAdinAgoura HillsAguangaAhwahneeAlamedaAlamoAlbany » More Cities in California	inside sales customer service reps needed in Los Angeles 3 Results Prinse Kelder II : Den Haag
Prinse Kelder II
Hotels rondom Prinse Kelder II
Van Speijkstraat 58, 2518GD Den Haag
Prinse Kelder II lezersmeningen
In de buurt van Prinse Kelder II [buurtkaart] Infografiese CV’s – Wanneer jy een nodig het en wanneer nie... - Solidariteit GildesSolidariteit Gildes Infografiese CV’s – Wanneer jy een nodig het en wanneer nie... - Solidariteit Gildes
Tuis / Covid-19 / Infografiese CV’s – Wanneer jy een nodig het en wanneer nie…
Tradisioneel bestaan ’n CV uit basiese teks wat gebruik word om inligting van ’n persoon te lys, vanaf die punt waar hulle loopbaan begin het tot waar hulle tans in hulle loopbaan staan. Ons is almal bekend met hierdie formaat aangesien die meeste mense wat tans in ’n beroep staan heel moontlik hierdie formaat gebruik het nog voordat hulle met hulle eerste werk begin het.
Prente spreek ’n duisend woorde; hulle kan jou ook help om ’n werk te kry…
Daar is egter verskillende benaderings wanneer dit kom by die samestelling en ontwerp van ’n CV. Een soort CV-styl wat gebruik kan word is die infografiese CV. ’n Infografiese CV verskil van die tradisionele CV-formaat deurdat dit gebruik maak van grafiese ontwerp elemente asook uitleg, kleur en elemente soos die lettertipe om die inhoud op só ’n manier voor te stel dat dit visueel uitstaan. Hierdie styl is aantrekliker vir die oog en kan jou vaardighede en vermoëns vinnig illustreer, wat dit ideaal maak vir CV’s.
Terwyl meeste kreatiewe mense gebruik maak van infografiese CV’s, is daar sommige situasies waar jy by die tradisionele formaat sal wil hou wanneer jy jou werksgeskiedenis aanbied.
Wanneer om infografiese CV’s te gebruik
Maatskappye wat nuwe werknemers soek verkies meestal nog steeds tradisionele CV’s.
Jy sal ook agterkom dat, tensy jy nie ’n ontwerp spesialis is nie, dit nogal moeilik kan wees om ’n goeie infografiese CV op te stel, en om ’n swak ontwerpte CV in te stuur kan meer skade as goed doen.
So, wanneer moet jy ’n infografiese CV gebruik? Die antwoord is eintlik heel eenvoudig: Slegs wanneer dit van jou vereis word. ’n Infografiese CV moet gebruik word as ’n aanvulling om te pos op jou LinkedIn-profiel of as ’n aanhangsel tot ’n e-pos direk aan ’n werwingsagentskap, of in die geval waar jy direk te doen het met iemand van die maatskappy wat betrokke gaan wees by die onderhoud en aanstellingsproses. Dit is egter belangrik om altyd seker te maak dat jou oorspronklike, tradisionele weergawe ingesluit is.
Indien daar gevra word dat jy ’n infografiese CV moet instuur en jy nuut is tot die verskillende elemente van ontwerp, mag jy miskien oorweeg om eerder ’n vryskut ontwerper te huur. Afgesien van die ontwerp van hierdie tipe CV, moet jy ook jouself afvra of jy genoeg ervaring het met die gebruik van grafieke, want dit sal jou kennis weerspieël. Die gebruik van die regte grafiek met akkurate inligting is van kardinale belang.
Nadele aan die gebruik van infografiese CV’s
Gegewe die feit dat meeste werkgewers of werkverskaffingsagentskappe steeds die tradisionele formaat van CV’s gebruik, is daar ’n paar nadele verbonde aan die gebruik van die tradisionele CV, wat insluit:
’n Reuse-nadeel van ’n infografiese CV is dat dit gemis kan word in die werkaansoekproses, omdat ’n maatskappy se aansoekopsporingstelsel dit nie sal optel wanneer dit outomatiese deur CV’s skandeer vir sleutelwoorde nie, want dit kan moontlik nie die teks in ’n infografiese CV optel nie.
Infografiese CV’s is nie gepas vir alle werke nie. Baie werkgewers vereis tradisionele CV’s, want dit is waaraan hulle gewoond is.
Infografiese CV’s kan minder professioneel voorkom – veral as dit nie professioneel ontwerp is nie.
Nie alle werkgewers is ontvanklik vir infografiese CV’s nie. Tradisies sterf nie maklik nie. Daar is ’n verskil tussen om jouself te differensieer en om oormatig slim te wees.
Alhoewel daar plek vir die infografiese CV in die wêreld van werksoek is, is ’n werkgewer se lessenaar nie noodwendig daardie plek vir nou nie. Daar sal altyd mense wees wat verkies om teks te lees. Die waarheid is, die infografiese CV is net te nuut vir meeste mense. Maar wie weet wat die toekoms inhou?
In seker industrieë kan hierdie tipe CV die norm word in die toekoms, maar in ander velde soos die regte en akademies, waar die vermoë om formeel te kan skryf van kardinale belang is, sal infografiese CV’s moontlik nooit die norm wees nie.
Voordele met die gebruik van infografiese CV’s
As daar nadele vir enige saak is, is daar tog seker voordele ook?
Die voordele met die gebruik van infografiese CV’s word hieronder uiteengesit, maar maak altyd seker dat jy slegs hierdie advies volg wanneer jy versoek is om so ’n tipe CV in te dien.
Visuele aanloklikheid. Grafika is meer interessant en aanloklik as dokumente gevul met teks en kolpunte. Eenvoudig gestel: Dit lyk mooier op papier as ’n spul woorde geskryf in swart.
Dit is maklik om aanlyn te deel. Alhoewel hulle nie goed werk op werksoekportale nie, werk infografika baie goed op sosiale media insluitende LinkedIn, Pinterest en op ’n aanlyn portefeulje. Met ’n enkele skakel kan jy jou kundigheid op ’n visueel aantreklike manier uitbeeld wat die aandag van enige leser sal trek.
Staan uit bo die res. Daar is reeds genoeg kompetisie wanneer mens aansoek doen vir ’n werk. Deur jouself van ander te differensieer, is van kardinale belang.
Dit stel inligting duidelik ten toon. Infografika is ontwerp om data op ’n maklike, verstaanbare en akkurate manier ten toon te stel en laat niemand met vrae nie.
Anders as ’n tradisionele dokument, hoef ’n infografiese CV nie ’n vaste templaat te hê nie. Dit beteken daar is baie ruimte vir kreatiwiteit. En, alhoewel dit nuttig kan wees, kan dit ook baie tydrowend wees. Indien jy wel besluit om gebruik te maak van hierdie tipe CV, moet jy eers die voor- en nadele opweeg en besluit of dit die moeite werd is om die risiko te vat, en of dit jou vooruitsigte vir jou droomloopbaan in die wiele kan ry?
Die Solidariteit Beroepsgilde vir Finansiële Beroepe en die Solidariteit Beroepsgilde vir Regslui is beide gemeenskappe wat strewe om mense in te lig van die nuutste neigings in hulle beroepsvelde en gee vir jongmense geleenthede in hierdie onderskeie beroepsvelde. Professionele mense kan ook met ander professionele mense wat dienste in dieselfde bedrywe bied, skakel. Saam kan alle professionele mense in hulle onderskeie velde uitdagins identifiseer en saamwerk aan werkbare oplossings wat kan lei tot ander geleenthede vir alle betrokkenes. Om by ’n Solidariteit Beroepsgilde aan te sluit wat op jou beroep fokus, besoek gerus die volgende skakel: http://gildes.solidariteit.co.za/sluit-aan/